Súradnice: 48°44′56″S 18°59′52″V﻿ / ﻿48,749°S 18,9977°V﻿ / 48.749; 18.9977

**Görgeiho tunel** (iné názvy: **Görgeyho tunel**, **Gergelyho tunel**, **Gergeliho tunel**) je tunel, prekonávajúci vrcholovú časť hrebeňa Kremnických vrchov v sedle Tunela. V súčasnosti slúži ako turistická atrakcia, uľahčujúci prechod značeným chodníkom cez hrebeň.

Poloha
------

Tunel sa nachádza na rozhraní Banskobystrického a Žilinského kraja a okresov Banská Bystrica, Žiar nad Hronom a Turčianske Teplice. Leží na pomedzí chotárov obcí Tajov, Turček a Krahule, pod sedlom Tunel. Prechádza ním  červeno značený chodník zo Skalky, ktorý sa pripája na hlavnú hrebeňovku a chodník do Tajova.

História
--------

Tunel bol vybudovaný pravdepodobne v 14. storočí na starej, tzv. *Zlatej ceste*, spájajúcej Banskú Bystricu s Kremnicou. Turzovsko-fuggerovská spoločnosť, ktorá potrebovala skrátiť cestu medzi banskými mestami, dala vybudovať popod hrebeň Kremnických vrchov tunel, čím sa zjednodušila doprava rúd do Kremnickej mincovne. Tunel bol využívaný aj počas vojenských akcií a niekoľkokrát bol zničený a neskôr obnovený. Využívaný bol i po útlme ťažby rúd a touto horskou cestou je zdokumentovaný presun vojsk povstalcov Gabriela Betlena, či cisára Jozefa II. Horskú cestu ako výraznú skratku využívali po stáročia aj pútnici, smerujúci do Starých Hôr. V novodobých časoch tunel poskytol na konci 2. svetovej vojny vhodnú cestu pre dopravu zlata a cenností z Kremnice do Banskej Bystrice, ktoré sa stali základom národného pokladu.

Názov
-----

Súčasný názov dostal po generálovi Arturovi Görgeiovi, veliteľovi maďarských vojsk počas uhorskej (maďarskej) revolúcie v rokoch 1848 – 1849, ktorý tadiaľto utekal pred rakúskym cisárskym vojskom. Že práve tento názov pretrval až do súčasnosti je paradoxné, pretože práve Görgei úspešne viedol jednotky maďarskej národnej gardy (Honvédi) v bojoch proti slovenským dobrovoľníkom.

Görgei vydal 24. januára 1849 rozkaz prejsť cez Skalku a spomínaným tunelom do Banskej Bystrice. Pod jeho osobným velením, zanieteného vojvodcu spod Tatier (Görgei bol narodený pri Kežmarku) vojaci hore dolinou (z Kremnice viac ako 11 kilometrov) tlačili kanóny a koče naplnené cenným materiálom, aj zlatom. Dialo sa to za treskúcich mrazov. Keď prišli k tunelu, museli ho prečistiť a podoprieť rúcajúce sa steny. Potom ich čakala ešte strastiplnejšia strmá cesta s poľadovicou dole. Odvážnym však šťastie praje. Cestou okolo hôr je to až 60 kilometrov. Maďari sa takto vyhli cisárskym vojskám a do B. Bystrice sa dostali už nasledujúci deň 25. januára.

Súčasnosť
---------

Po opakovanom zavalení a následných opravách bol turistickými spolkami obnovený a v súčasnosti je už bezpečný. Má dĺžku cca 30 metrov, vedie ním značkovaný chodník z Tajova na Skalku a v jeho blízkosti je vybudovaný altánok.Je to jeden z najznámejších tunelov v Kremnických vrchoch

Prístup
-------

* po  žltej značke z Tajova
* po  červenej značke zo Skalky

Galéria
-------

* Görgeiho tunel, pohľad zo strany SkalkyGörgeiho tunel, pohľad zo strany Skalky
* Görgeiho tunel, pohľad zo strany TajovaGörgeiho tunel, pohľad zo strany Tajova

Referencie
----------

1. 1 2 3   *Gőrgeiho tunel na Skalke* [online]. rail.sk, [cit. 2020-03-14]. Dostupné online.
2. 1 2 3   *mapový portál HIKING.SK* [online]. mapy.hiking.sk, [cit. 2020-03-14]. Dostupné online.
3. 1 2  Global24 s.r.o.. *Gergelyho tunel – tip na jednodňový výlet plný historických udalostí* [online]. ziar.dnes24.sk, [cit. 2020-03-14]. Dostupné online.
4. ↑   *Vladimír Sklenka: Cesta na Skalku cez Görgeyho tunel* [online]. bystricoviny.sk, 2018-07-05, [cit. 2020-03-14]. Dostupné online.
5. 1 2   *Görgeyho tunel* [online]. vypadni.sk, [cit. 2020-03-14]. Dostupné online.
6. ↑   *Artúr Görgei: Spišský Nemec, hrdina a zradca maďarského národa* [online]. Pravda.sk, 2018-01-30, [cit. 2020-11-24]. Dostupné online.

Pozri aj
--------

* Sedlo Tunel

| * z
* d
* u
Kremnické vrchy |
| --- |
| Podcelky (časti) | 
* Flochovský chrbát
* Jastrabská vrchovina
* Kunešovská hornatina
* Malachovské predhorie
* Turovské predhorie

 |
| Veľkoplošné chránené územie |   |
| Národné prírodné rezervácie | 
* Badínsky prales
* Boky
* Harmanecká tisina
* Mláčik
* Svrčinník

 |
| Prírodné rezervácie | 
* Bujačia lúka
* Harmanecký Hlboký jarok
* Kremnický Štós
* Pavelcovo
* Uňadovo

 |
| Národné prírodné pamiatky | 
* Harmanecká jaskyňa

 |
| Prírodné pamiatky | 
* Čertova skala
* Horná Roveň
* Ihráčske kamenné more
* Jastrabská skala
* Králická tiesňava
* Kremenie
* Tajovská kopa
* Turovský sopúch

 |
| Chránený areál | 
* Malachovské skalky
* Podlavické výmole

 |
| Kultúrne a historické pamiatky | 
* Mestský hrad v Kremnici
* Mincovňa Kremnica

 |
| Vybrané vrchy Kremnických vrchovZoznam vrcholov | 
* Flochová (1 316)
* Svrčinník (1 312)
* Vyhnatová (1 282)
* Zlatá studňa (1 265)
* Velestúr (1 254)
* Smrečník (1 249)
* Skalka (1 231)
* Mýtny vrch (1 221)
* Tabla (1 178)
* Horná skala (1 140)

 |
| Sedlá Kremnických vrchov | 
* Bystrické (1 190)
* Flochovej (1 297)
* Kordícke (1 117)
* Králické (1 185)
* Tri kríže (1 180)
* Tunel (1 150)

 |